b'\n_START_ARTICLE_\nKuolemanrangaistus Kiinassa\n_START_PARAGRAPH_\nKuolemanrangaistus on yleisesti k\xc3\xa4yt\xc3\xb6ss\xc3\xa4 Kiinassa. Ihmisoikeusj\xc3\xa4rjest\xc3\xb6 Amnestyn mukaan Kiinassa teloitettiin vuonna 2009 ainakin 1\xc2\xa0700 ihmist\xc3\xa4. J\xc3\xa4rjest\xc3\xb6 uskoo todellisen luvun kuitenkin olevan paljon suuremman, sill\xc3\xa4 tiedot teloituksista ovat salaisia. Kiinassa kuolemantuomioita annetaan eniten maailmassa, enemm\xc3\xa4n kuin kaikissa muissa maissa yhteens\xc3\xa4._NEWLINE_Julkisuudessa on paheksuttu muun muassa brittil\xc3\xa4isen 53-vuotiaan Akmal Shaikhin kuolemantuomiota vuonna 2009 ja teloitusta 29. joulukuuta 2009. Miehen sanotaan k\xc3\xa4rsineen mielenterveysh\xc3\xa4iri\xc3\xb6ist\xc3\xa4 ja olleen siten syyntakeeton. H\xc3\xa4net tuomittiin huumeiden salakuljetuksesta, mihin h\xc3\xa4n sanoi olleensa syyt\xc3\xb6n. Edellisen kerran Kiinassa teloitettiin eurooppalainen vuonna 1951, jolloin italialaisen Antonio Rivan v\xc3\xa4itettiin suunnitelleen puhemies Mao Zedongin murhaamista._NEWLINE_My\xc3\xb6hemmin Kiinassa on otettu k\xc3\xa4ytt\xc3\xb6\xc3\xb6n niin kutsutut teloitusautot. Ulkoisesti ambulanssia muistuttavat autot kulkevat eri vankiloiden v\xc3\xa4li\xc3\xa4. Kuolemaan tuomitut asetetaan vuoteelle, joka kuuluu auton kalustoon. Sitten h\xc3\xa4nelle annetaan tappava myrkkyruiske.'